پاڤێل دۆرڤ
پاڤێل والێریویچ دۆرڤ  (بە ڕووسی Па́вел Вале́рьевич Ду́ров) (لەدایکبووی ١٠ی تشرینی یەکەمی ١٩٨٤) ئەندازیاری کۆمپیوتەر و خەڵکی وڵاتی ڕووسیایە وەبەرھێنێکە کە زۆرتر بۆ دامەزراندنی تۆڕەکۆمەڵایەتییەکانی  ڤی کێی  و تێلێگرام ناسراوە پاڤێل برا بچووکی نیکۆلای دۆرڤە.

ژیاننامە 
پاڤێل دۆرڤ لە ١٠ تشرینی یەکەمی ١٩٨٤ لە شاری سەنت پیتەرزبورگی ڕووسیا لەدایکبوو. بەڵام سەردەمی مناڵی زۆرتر لە شاری تۆرینۆی ئیتالیا بەسەربرد. باوکی پاڤێل دوکتور والێری دۆرڤ، زمانەوان بوو و لە ئیتالیا کاری دەکرد. پاڤێل ھەر لە سەردەمی ھەرزەکارییەوە ھۆگر و خولیای تەکنۆلۆژیا بوو.
ناوبراو خوێندنی ناوەندی خۆی لە قوتابخانەی ئیتالیایی بەسەر برد و دوای ئەوەیکە لە ساڵی ٢٠٠١ بۆ ڕووسیا گەڕاوە، لە زانکۆی سەنت پیتەرزبورگ دەستی بە وانەخوێندن کرد و لە ساڵی ٢٠٠٦ لە ڕشتەی زانستەکانی زمان کۆتایی بە خوێندن ھێنا.
لە ساڵی ٢٠١١ لە دوای ھەڵبژاردەکانی پاڕلەمانی مشتومڕھەڵگر لە ڕووسیا، دەوڵەت خوازیاری سڕینەوەی لاپەڕەکانی ڕامیاری لەسەر ڤی کێی بوو و دۆرڤ دژایەتی کرد. لە کانوونی یەکەمی  ٢٠١٣دا دۆرڤ ١٢ لە سەدی بەشەکانی ڤی کێی بە خاوەنی گەورەترین شیرکەتی ئینتەرنێتیی ڕووسی فرۆشت.
لە ڕۆژی یەکەمی نیسانی ٢٠١٤ دۆرف بە تەواوی لە بەشدارگەی ڤی کێی دەستی کێشایەوە و حازر بە گواستنەوەی ھەواڵی بەرھەڵستانی ئوکراینا بە ڕێکخراوەی ئاسایشی ڕووسیا نەبوو و لە پێناویدا لەسەر لاپەڕی فەرمی ڤی کێی خۆی  پیامێکی ھەنارد کە ئەم داخوازە نایاسایی بووە.

پەراوێزەکان

سەرچاوەکان 

 

وتارە ھەتیوەکان
لەدایکبووانی ١٩٨٤
زیندووان
بیلیۆنێرە ڕووسەکان